Vaadake, see on elementaarne protsess, mis toimub meeleorganites. Neis toimub midagi sel ajal kui meie organ on välise maailma protsesside või asjade mõju all. Pärast seda toimub veel midagi, mis hiljem vaibub. Ent juba välise järgi suudab inimene märgata teatud sarnasust selle vahel, mis toimub lühikese aja vältel inimese meeleorganis  ning selle vahel, mis toimub inimese organismis mäletamisvõime-mälu jaoks. Nii nagu punane värv lühikest aega rohelisele veel järgi mõjub, nii on järelmõju ka mälestuskujutlusel, mis järgneb organismis vahetult läbielatud kujutlustele. Ainult ajaprojektsioonid on täiesti erinevad.